মাত্র ২ ভোটের জন্য রক্ষা পেল কানাডার লিবারেল পার্টি!

ওয়েব ডেস্ক : অল্পের জন্য বিপদ এড়াল কানাডার (Canada) শাসক দল লিবারেল পার্টি (Liberal Party)। দুই ভোটের ব্যবধানে পাশ হয়ে গেল বাজেট বিল। ফলে বড়দিনের আগে নির্বাচনের আশঙ্কা দূর হয়েছে। ৩৪৩ আসনের পার্লামেন্টে ১৭০ জন সাংসদ বাজেটের সমর্থনে ভোট দেন। বিপক্ষে ভোট পড়ে ১৬৮টি।

ওয়াটওয়ার ফেডারেল পার্লামেন্টে লিবারেলদের ১৭০ জন সাংসদ উপস্থিত ছিলেন বাজেটের এই ভোটাভুটিটে। এই ভোটাভুটির সময় পার্লামেন্টে উপস্থিত ছিলেন প্রধানমন্ত্রী মার্ক কারনি (Mark Carney
)। তবে এই ভোটাভুটিতে ভোটদান থেকে বিরত ছিলেন দু’জন কনজারভেটিভ ও এনডিপি সাংসদ। অন্যদিকে গ্রিন পার্টির একজন সাংসদ সমর্থন করেন লিবারেল পার্টিকে। ফলে কারনির সরকার শেষ পর্যন্ত বিপদ এড়াতে সক্ষম হয়।

আরও খবর : ভারতে বড় নাশকতার ছক! সমর্থকদের থেকে চাঁদা তুলছে জইশ?

ভোটের ফলাফলের পর এক বিবৃতিতে কানাডার প্রধানমন্ত্রী (Mark Carney) বলেন, “হাউস অব কমন্স বাজেট ২০২৫ পাস হয়েছে। এখন একসঙ্গে কাজ করার সময়। দেশকে শক্তিশালী করা, নতুন সুযোগ তৈরি করা এবং আমাদের সমাজকে সুরক্ষিত রাখা আমাদের লক্ষ্য।” তবে এই ভোটাভুটিতে অল্পের জন্য রক্ষা পেলেও, কারনির সরকার যে ভালো অবস্থায় নেই, তা মনে করছে রাজনৈতিক মহল। প্রসঙ্গত, সবে ১৮ মাস হয়েছে কানাডায় ক্ষমতায় এসেছে লিবারেল পার্টি। ফলে আগামী বছরের মধ্যে ফের তারা নির্বাচনের সম্মুখীন হতে পারেন বলে মনে করছে আন্তর্জাতিক রাজনৈতিক মহল।

অন্যদিকে, মঙ্গলবার সংযুক্ত আরব আমিরাতের উদ্দেশে রওনা হয়েছেন কারনি। সেখান থেকে তিনি দক্ষিণ আফ্রিকার জোহানেসবার্গে জি-২০ শীর্ষ সম্মেলনে যোগ দেবেন। যেখানে ভারতের প্রধানমন্ত্রী নরেন্দ্র মোদীর সঙ্গেও তাঁর বৈঠকের সম্ভাবনা রয়েছে। তবে তার আগে বড় বিপদ থেকে বাঁচলেন কানাডার কারনি সরকার।

দেখুন অন্য খবর :