গাড়িতে প্রস্রাব করায় প্রতিবাদ! কানাডায় খুন ভারতীয় ব্যবসায়ী

ওয়েব ডেস্ক : কানাডায় (Canada) ভারতীয় বংশোদ্ভূত এক ব্যবসায়ী (Indian-origin businessman ) খুনের (Murder) অভিযোগ উঠল কয়েকজন দুষ্কৃতীদের বিরুদ্ধে! ঘটনাটি ঘটেছে কানাডার এডমন্টনে। জানা গিয়েছে, মৃতের নাম আরভি সিং সাগু। বয়স ৫৫। অভিযোগ, তাঁর গাড়িতে প্রস্রাব করার প্রতিবাদ করেছিলেন ভারতীয় বংশোদ্ভূত ওই ব্যবসায়ী। সেই কারণেই তাঁকে পিটিয়ে হত্যা করা হয় বলে অভিযোগ।

এই ঘটনাটি গত ১৯ অক্টোবর ঘটলেও, তা প্রকাশ্যে এসেছে গত বৃহস্পতিবার। পুলিশ সূত্রে খবর, ঘটনার দিন নিজের বান্ধবীর সঙ্গে এক রেস্তঁরায় খেতে গিয়েছিলেন আরভি। অভিযোগ, সেই সময় তিনি বাইরে বেরিয়ে দেখেন কয়েকজন অজ্ঞাতপরিচয় যুবক তাঁর গাড়িতে প্রস্রাব করছেন। এর প্রতিবাদ করতে অভিযুক্ত যুবকরা ভারতীয় বংশোদ্ভূত ওই যুবককে (Indian-origin businessman ) বেধরক মারধর করে বলে অভিযোগ।

আরও খবর :  পেন্টাগনকে পারমাণবিক অস্ত্র পরীক্ষার নির্দেশ ট্রাম্পের! কীসের ইঙ্গিত

সেই সময় আরভির বান্ধবি হামলাকারীদের কাছে কাকুতি মিনতি করলেও, অভিযুক্তরা হামলা চালিয়ে যায় বলে অভিযোগ। তার পরেই জ্ঞান হারান ভারতীয় বংশোদ্ভূত ওই ব্যবসায়ী। সেই সময় আরভির বান্ধবী পুলিশে ফোন করে সাহায্যের আর্জি করেন। তার পরেই পুলিশ সেখানে এসে ভারতীয় বংশোদ্ভূত ওই যুবককে উদ্ধার করে হাসপাতালে নিয়ে যায়।

জানা গিয়েছে, আরভিকে প্রথমে রাখা হয় লাইফ সাপোর্টে। কিন্তু পাঁচদিন সেখানে ভর্তি থাকার পর তাঁর মৃত্যু হয় বলে খবর। এই ঘটনায় এক অভিযুক্তকে গ্রেফতার করেছে পুলিশ। বাকিদের খোঁজে তল্লাশি চালানো হচ্ছে। অন্যদিকে, গত সোমবারই ভারতীয় বংশোদ্ভূত শিল্পপতি দর্শন সিং সাহসীকে খুনের অভিযোগ উঠেছিল কানাডায় (Canada)। তার দ্বায় স্বীকার করেছিল লরেন্স বিষ্ণোই গ্যাং। তার পরেই আবার ভারতীয় আরও এক বংশোদ্ভূত ব্যবসায়ী খুনের অভিযোগ উঠল।

দেখুন অন্য খবর :

The post গাড়িতে প্রস্রাব করায় প্রতিবাদ! কানাডায় খুন ভারতীয় ব্যবসায়ী appeared first on KolkataTV.