আজব অভিযোগ এনে ভারতীয় দূতাবাস ঘেরাওয়ের হুমকি খালিস্তানিদের!

ওয়েব ডেস্ক : খালিস্তানিদের (Khalistani) উপর গুপ্তচরবৃত্তি করছে কানাডার ভারতীয় দূতাবাস (Indian Embassy)! এমন অভিযোগ তুলে দূতাবাস ঘেরাওয়ের ডাক দিল খালিস্তানি সংগঠন শিখস ফর জাস্টিস। তাদের তরফে জানানো হয়েছে, ভ্যাঙ্কুভারে থাকা ভারতীয় দূতাবাস বৃহস্পতিবার ঘেরাও করা হবে।

এ নিয়ে খালিস্তানি (Khalistani) সংগঠনের তরফে একটি বিবৃতি জারি করা হয়য়েছে। সেখানে বলা হয়েছে, প্রতি মুহূর্তে তাদের উপর নজরদারি চালাচ্ছে ভ্যাঙ্কুভারের অবস্থিত ভারতীয় দূতাবাস (Indian Embassy)। সঙ্গে জানানো হয়েছে কানাডার প্রাক্তন প্রধানমন্ত্রী জাস্টিন ট্রুডোও (Justin Trudeau) জানিয়েছিলেন, নিজ্জর সিং খুনের মামলায় ভারতীয় চরদের ভূমিকা ক্ষতিয়ে দেখতে হবে। এমন বিবৃতির পর দূতাবাসের চারিদিকে আঁটসাঁট করা হয়েছে নিরাপত্তা।

আরও খবর : সংঘর্ষবিরতি নিয়ে ভারতের বক্তব্যকেই সিলমোহর পাকিস্তানের!

প্রসঙ্গত, অনেক বছর ধরেই কানাডায় (Canada) খালিস্তানিদের তৎপরতা নিয়ে উদ্বেগ প্রকাশ করা হচ্ছে ভারতের (India) তরফে। কিন্তু সে দেশের সরকারের তরফে এই সংগঠনের বিরুদ্ধে কোনও ধরণের ব্যবস্থা নেওয়া হয়নি। তার মধ্যে খালিস্তানি নেতা নিজ্জর সিং হত্যাকাণ্ড নিয়ে ভারত ও কানাডার সম্পর্ক তলানিতে এসে ঠেকেছিল। কারণ এ নিয়ে ভারতের উপর দোষ দিয়েছিলেন কানাডার প্রাক্তন প্রধানমন্ত্রী জাস্টিন ট্রুডো। তবে সেই দাবি খারিজ করা হয়েছিল ভারতের তরফে। অন্যদিকে এই হত্যাকাণ্ড সঙ্গে ভারতের জড়িয়ে থাকার কোনও প্রমাণও দেখাতে পারেনি তৎকালীন ট্রুডো সরকার।

অন্যদিকে, বর্তমানে দুই দেশের মধ্যে এই টানাপোড়েন ও বৈরিতা এখন অতীত। পালাবদল হয়েছে কানাডায়। নতুন প্রধানমন্ত্রী হিসাবে দায়িত্ব নিয়েছেন মার্ক কার্নি (Mark Carney)। এর পর থেকে ভারতের সঙ্গে সম্পর্ক মধুর করার চেষ্টা চালাচ্ছে কানাডার নতুন সরকার। ইতিমধ্যে কার্নির সঙ্গে সাক্ষাৎ করেছেন প্রধানমন্ত্রী নরেন্দ্র মোদিও (Narendra Modi)। কিন্তু এসবের মাঝে ভারতীয় দূতাবাস ঘেরাওয়ের হুমকি দেওয়া হল খালিস্তানি সংগঠনের তরফে।

দেখুন অন্য খবর :