কাঁটা দিয়ে কাঁটা তুলল কানাডা, চাপে আমেরিকা! এবার কী হবে?

ওয়েব ডেস্ক: বিভিন্ন দেশ থেকে আমদানিকৃত পণ্যের উপর শুল্ক চাপিয়েছে আমেরিকা (US Tariff Policy)। বুধবার বিভিন্ন দেশের জন্য শুল্কের একটি তালিকা প্রকাশ করেন মার্কিন প্রেসিডেন্ট ডোনাল্ড ট্রাম্প (Donald Trump)। সেই তালিকায় নাম না থাকা সত্ত্বেও আমেরিকাকে পাল্টা শুল্ক-জবাব দিল কানাডা (Canada)। আমেরিকা থেকে আমদানিকৃত গাড়ির উপর ২৫ শতাংশ বাড়তি শুল্ক আরোপ করা হবে বলে ঘোষণা করলেন কানাডার প্রধানমন্ত্রী মার্ক কার্নে (Mark Carney)। কার্নে জানিয়েছেন, আমেরিকা-কানাডা-মেক্সিকো মুক্ত বাণিজ্যচুক্তির আওতার বাইরে থাকা গাড়ি অর্থাৎ, মেক্সিকো থেকে আসা গাড়ি বা গাড়ি তৈরির যন্ত্রাংশ এই করের আওতায় পড়বে না।

এই ঘোষণার পর কানাডার প্রেসিডেন্ট কার্নে বলেন, ‘‘আমেরিকার শুল্কনীতির অনুসরণেই এই সিদ্ধান্ত নেওয়া হয়েছে।’’ তিনি আরও বলেন, “দীর্ঘ আট দশক ধরে আমেরিকা বিশ্ব অর্থনীতিতে নেতৃত্ব দিয়েছে। তারা বিশ্বাস, পারস্পরিক শ্রদ্ধা ও অবাধ বাণিজ্যের পক্ষে ছিল। কিন্তু সেই আমেরিকা এখন অতীত। ট্রাম্পের বর্তমান নীতি শুধু দুঃখজনক নয়, তা বিশ্ব বাণিজ্যের জন্য বিপজ্জনকও।”

আরও পড়ুন: ট্রাম্পের শুল্ক-কাঁটায় মারাত্মক ক্ষতির মুখে বাংলাদেশ, এবার কী হবে?

পাশাপাশি, ট্রাম্পের শুল্কনীতির কড়া সমালোচনা করে কার্নে আশঙ্কা প্রকাশ করেন, তাঁর দাবি, এর ফলে শেষমেশ ক্ষতিগ্রস্ত হবেন আমেরিকার সাধারণ জনগণই। কার্নে বলেন, “এই নীতির ফলে আমেরিকার উপভোক্তা এবং বিভিন্ন শিল্পপ্রতিষ্ঠান চাপে পড়বে। তাই নীতিগত পরিবর্তন প্রয়োজন হলেও, আমি মানুষকে মিথ্যা আশা দিতে চাই না।”

উল্লেখ্য, দ্বিতীয় মেয়াদে প্রেসিডেন্টের দায়িত্ব নেওয়ার পর থেকেই ট্রাম্প প্রতিবেশী কানাডার উপর শুল্ক আরোপের হুমকি দিয়ে আসছিলেন। তাঁর অভিযোগ ছিল, কানাডা সীমান্ত থেকে অবৈধ অনুপ্রবেশ ঠেকাতে ব্যর্থ। সেই অভিযোগের প্রেক্ষিতেই কানাডার পণ্যের উপর কর বসানো শুরু করেন তিনি। এবার সেই চাপের মোকাবিলায় পাল্টা আঘাত হানলেন কার্নে।

দেখুন আরও খবর:

The post কাঁটা দিয়ে কাঁটা তুলল কানাডা, চাপে আমেরিকা! এবার কী হবে? appeared first on KolkataTV.