টানা ১৩৬ দিন উঠবে না সূর্য! পৃথিবীতে কি সত্যিই নেমে এল অন্ধকার যুগ?

ওয়েব ডেস্ক: পৃথিবীর বুকেই ঘটে এমন অনেক অদ্ভুত প্রাকৃতিক ঘটনা, যা আমাদের বিষ্ময়ে ফেলে। প্রকৃতির তেমনই এক বিষ্ময় হল পোলার নাইট (Polar Night) বা মেরু রাত্রি। বছরের বিশেষ এক সময়ে মেরু অঞ্চলে টানা কয়েকমাস ধরে থাকে রাত। কারণ আকাশে তখন সূর্য থাকে না, ২৪ ঘন্টা বড় একটা এলাকা ঢেকে থাকে নিগূঢ় অন্ধকারের চাদরে। এবছর ইতিমধ্যে পোলার নাইট শুরু হয়েছে। মেরু অঞ্চলে যূর্য চলে গিয়েছে শীতঘুমে। কতদিন থাকবে এই অবস্থা? চলুন জেনে নেওয়া যাক।

কানাডার (Canada) আর্কটিক অঞ্চলের এক দূরবর্তী কোণে অবস্থিত অ্যালার্ট নামক স্থান, যা পৃথিবীর উত্তরতম স্থায়ী বসতি। উত্তর মেরু থেকে মাত্র ৮১৭ কিলোমিটার দূরে, নুনাভাটের এলসমিয়ার দ্বীপের উত্তর-পূর্ব প্রান্তে গড়ে উঠেছে এই সামরিক ও বৈজ্ঞানিক ঘাঁটি। বছরের বেশিরভাগ সময়ই এই অঞ্চল ঢেকে থাকে বরফে, আর এখানকার মানুষদের মোকাবিলা করতে হয় প্রকৃতির এক চরম রূপের সঙ্গে।

আরও পড়ুন: কবে তৈরি হবে ভারতের নিজস্ব স্পেস স্টেশন? জানালেন ISRO প্রধান

এখানকার সবচেয়ে বিস্ময়কর ও কঠিন প্রাকৃতিক ঘটনাগুলোর মধ্যে একটি হল ‘পোলার নাইট’ বা মেরু রাত্রি। এবছর অ্যালার্টে শেষ সূর্যোদয় দেখা গিয়েছে ১৩ অক্টোবর, আর পরবর্তী সূর্যোদয় হবে ২৭ ফেব্রুয়ারি। অর্থাৎ টানা ১৩৬ দিন সূর্যহীন অন্ধকারে কাটাবে এখানকার বাসিন্দারা। এই সময়ে মানুষজন সম্পূর্ণ নির্ভর করেন কৃত্রিম আলো ও তাপের উপর। তাপমাত্রা নেমে যায় মাইনাস ৪০ ডিগ্রি সেলসিয়াসের নিচে। ফলে সেখানে এই সময়টা কাটানো শুধুমাত্র দুঃসাধ্য নয়, প্রায় অসম্ভব হয়ে পড়ে।

তবে শুধু অ্যালার্ট নয়, পৃথিবীর আরও কয়েকটি অঞ্চল প্রতিবছর এই সময়ে ঢেকে থাকে অন্ধকারে সমুদ্রে। নরওয়ের সভালবার্ড ও ইয়ান মায়েন দ্বীপপুঞ্জে প্রায় ১১১ দিন ডুবে থাকে অন্ধকারে। এছাড়াও আলাস্কাতেও প্রায় ৬৫ দিন সূর্য দেখা যায় না। রাশিয়ার মুরমানস্কে অঞ্চলও সূর্যহীন থাকে প্রায় ৪০ দিন।

বিজ্ঞান বলছে, পৃথিবীর অক্ষ হেলে থাকার কারণেই ঘটে এ ঘটনা। পৃথিবী যখন কক্ষপথে ঘুরতে ঘুরতে এমন অবস্থায় পৌঁছয় যে মেরু অঞ্চল সূর্যের বিপরীতে হেলে পড়ে, তখন সূর্যের আলো আর দিগন্ত ছুঁতে পারে না। ফলে মাসের পর মাস সূর্য ওঠে না। আবার গ্রীষ্মকালে উল্টো অবস্থায় সূর্য অস্তই যায় না। সেই সময়ে সূর্যকে বলা হয় ‘মিডনাইট সান’ (Midnight Sun)।

দেখুন আরও খবর:

The post টানা ১৩৬ দিন উঠবে না সূর্য! পৃথিবীতে কি সত্যিই নেমে এল অন্ধকার যুগ? appeared first on KolkataTV.